V sklopu predvolilnih intervjujev se pogovarjamo z Borisom Popovičem, županom Mestne občine Koper in kandidatom za predsednika Republike Slovenije. A predvsem se pogovarjamo z menedžerjem, ki je petnajst let v politiki preživel bolj “silom prilike”, kot pravi. Rodil se je v družino steklarja Branka Popoviča, pregovorno enega najuglednejših meščanov Kopra in kasneje prevzel vodenje družinskega podjetja. Čeprav mu je bilo mesto voditelja tako rekoč položeno v zibelko, je v svojem ekonomskem žargonu trdno prepričan v moč “realnega” sektorja ter napredek in razvoj Evropske unije in Nata. O tem, na kakšen način si želi kot predsednik države upravljati in predvsem deregulirati to ali ono in kako bi bila tudi s Popovičem Slovenija še naprej ograjena , v nadaljevanju.